આ અંગે કોર્પોરેશનમાં વારંવાર રજૂઆત કર્યા બાદ એકાદ વખત માણસોને સફાઇ માટે મોકલે છે. સફાઇ કર્યાના થોડા દિવસોમાં જ ગટરો ઊભરાવાની સમસ્યા જૈસે થે થઇ જાય છે. આ સમસ્યા રહેવાસીઓ માટે પણ ત્રાસદાયક બની ગઇ છે. રહેણાક વિસ્તારમાં ગટરોનાં ઢાંકણાંમાંથી ઊભરાતાં ગંદાં પાણી રહેણાક વિસ્તારના માર્ગો પર ફરી વળતાં બહાર નીકળવું મુશ્કેલ બની જાય છે. આ બાબતને લઇ કોર્પોરેશનમાં જઇને અનેક વખત સામૂહિક રજૂઆત પણ કરી ચૂક્યા છે, પરંતુ સ્થિતિ સુધરવાના બદલે દિન-પ્રતિ‌િદન વધારે ગંભીર બનતી જાય છે.